open-index/open-wikipedia-markdown huggingface dataset:
Ctibor Ján Handzo

**Ctibor Ján Handzo** (pseudonymy **Jano Gemerský**, **Gindurský**, **Malohonťan**, **Martin Pohorelec**, **Dušan Remeník**, **Svätopluk Jedenásty**; * 15. september 1906, Pohorelá – † 1. jún 1972, Prešov) bol slovenský evanjelický kňaz, náboženský spisovateľ a cirkevný historik; otec spisovateľky Viery Handzovej.

## Životopis
Narodil sa v rodine Pavla Handza a Márie Murányiovej. Vychodil ľudovú školu v Pohorelej, neskôr študoval na gymnáziu v Níreďháze, Makove a do roku 1924 v Rimavskej Sobote. V rokoch 19241928 pokračoval štúdiom teológie, najprv v Bratislave, od roku 1926 vo Viedni, kde navštevoval aj prednášky na vyššej novinárskej škole. Po ukončení štúdií pôsobil ako evanjelický kaplán, v rokoch 19291935 pôsobil ako farár v Pondelku, v rokoch 19351950 v Ľubietovej, od roku 1950 v Prešove a od roku 1953 pôsobil ako šarišsko-zemplínsky senior. Bol účastníkom Slovenského národného povstania, pomáhal prenasledovaným antifašistom. Zomrel v Prešove, pochovaný bol v Kokave nad Rimavicou.

## Tvorba
Venoval sa cirkevnej histórii, spracoval dejiny cirkevných zborov, v ktorých pôsobil, v prózach s náboženskou a historickou tematikou prejavil rozprávačský talent. Vecným základom jeho próz boli široké kultúrne znalosti, venoval sa v nich udalostiam v cirkevných zboroch. Náboženský a historický obsah mali i jeho rozhlasové dramatizácie. Prispieval do novín, ale hlavne do náboženských časopisov a kalendárov.

## Dielo
* 1931 – *Historia evanjanjelickej a. v. cirkvi Pondelsko-Selčiansko-Váľkovskej. Vydaná v čas 300. výročia založenia sboru 1630 – 1930*
* 1936 – *Po starých stopách. Historické a iné rozprávky z Gemera a Malohontu*
* 1938 – *Prázdne sú kolísky... Evanjelická rozprávka*
* 1940 – *Anjeli z kalendára*
* 1941 – *Dejiny Ev. A. V. cirkevného sboru v Ľubietovej*
* 1946 – *Deň spomienok, pokánia a vďaky!*
* 1948 – *Príval. Evanjelické rozprávky z rokov druhej svetovej vojny*
* 2001 – *Údery a údely*

## Literatúra

* 
* katalóg Slovenskej národnej knižnice v Martine a Národní knihovny v Prahe

## Externé odkazy
* 

Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí historici
Kategória:Cirkevní historici
Kategória:Osobnosti SNP
Kategória:Osobnosti z Pohorelej
Valentín Hanke st.

**Valentín st. Hanke** (Hanka, Hanek, Hancke) (* ? - † 10. január 1627, Ľubietová) bol evanjelický kňaz.

Jeho syn Ján Hanke, Valentín Hanke ml. (evanjelický kňaz na Spiši a v Šariši, veršovník, autor príležitostných veršov) 

## Životopis
Vyštudoval v Čechách, kde i pôsobil. Po r. 1620 emigroval do Uhorska, kde sa v Ľubietovej stal evanjelickým farárom. Zaoberal sa astronómiou a astrológiou. Pred príchodom na Slovensko vydal hospodársky a kancelársky kalendár. V Ľubietovej napísal pranostiku.

## Dielo
* Kalendař hospodářsky a kancelářsky s pranostikou hvězdářskou, Hradec Králové roku 1620

## Literatúra
* *[[Slovenský biografický slovník]]*

## Externé odkazy
* 

Hanke, Valentín, st.
Hanke, Valentín st. (Hanka, Hanek, Hancke)
Martin Hanko

**Martin Hanko** (*   Slovensko) bol evanjelický kňaz.

## Životopis
Hlavný mestský evanjelický farár v Banskej Bystrici (1541-1560), pre šírenie reformácie prenasledovaný, funkcie sa vzdal (29. apríla 1560) a odišiel do Kežmarku. 

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Hanko, Martin
Samuel Bohumil Hanrič

**Samuel Bohumil Hanrič** (* Slovensko) bol slovenský rytec.

## Životopis
Rytec z Banskej Bystrice. Žiak barokového maliara Jána Kupeckého v Norimbergu na prelome 17. a 18. storočia.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rytci
Kategória:Osobnosti z Banskej Bystrice
Samuel Gottlieb Hanrich

**Samuel Gottlieb Hanrich** (* Banská Bystrica) bol maliar.

## Životopis
Žiak Jána Kupeckého. Študoval v Nemecku, Poľsku a Veľkej Británii. Venoval sa portrétnej maľbe: v Berlíne namaľoval 1726 známy rodinný portrét, 1732 podobizeň J. L. Frischa, riaditeľa škôl v Nemecku, a 2 portréty J. Oertla vo Vroclave. Jeho portrét herca berlínskej opery, poznačený vplyvmi nemeckého rokoka, od roku 1978 vlastní SNG v Bratislave.

## Literatúra
* Slovenský biografický slovník

## Externé odkazy
* 

Kategória:Slovenskí maliari
Kategória:Osobnosti z Banskej Bystrice
František Hánrich

**František Hánrich** (pôv. Hainrich) (* 15. september 1800, Poniky – † 4. október 1889, Viedeň) bol slovenský právnik.

## Rodina
* otec: Ignác Hainrich
* matka: Eva 

## Životopis
V roku 18271833 študoval právo. Advokát v Pešti, právny zástupca vo Vígľaši, komorský prokurátor a právny zástupca bratských pokladníc v Banskej Štiavnici, hlavný prokurátor v Bratislave, neskôr sudca najvyššieho ríšskeho súdu vo Viedni. 

Člen trojice slovenských vládnych dôverníkov, poverených rakúskou vládou na vypracovanie elaborátu riešenia slovenskej a rusínskej otázky v Uhorsku (1849). Jeho elaborát vtedy najdôslednejšie nastoľoval požiadavky zabezpečenia národných práv a národnej svojbytnosti Slovákov. Po zavedení bachovskej centralizácie (1853) sa už v slovenskom národnopolitickom hnutí neangažoval.

## Ocenenie
* Rytiersky kríž Leopoldovho radu (do 1926)

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike - indexovaný záznam farnosti v Poníkoch; pokrstený ako Franciscus Hainrich

Kategória:Slovenskí právnici
Kategória:Osobnosti z Poník
Kategória:Slovenskí advokáti
Kategória:Slovenskí sudcovia
Kategória:Slovenskí prokurátori
František Hampl

**František Hampl** (* 20. apríl 1957, Banská Štiavnica) je slovenský lekár-chirurg.

## Životopis
Študoval na Lekárskej fakulte UK v Bratislave, absolvoval I. a II. stupeň atestácie z odboru chirurgia, špecializácia na transplantačnú chirurgiu. Od roku 1982 pracuje v Nemocnici s poliklinikou F.D.R. v Banskej Bystrici ako lekár, primár  centrálnych operačných sál (od roku 1997) a vedúci lekár transplantačnej chirurgie (od roku 1999). Na Slovensku ako prvý úspešne uskutočnil transplantáciu pankreasu (19. januára 2000). Publikuje štúdie a odborné články, prednáša na kongresoch doma i v zahraničí na tému transplantácia pankreasu. Zastupuje našu krajinu v Európskej komisii medicínskych špecialistov. Aj jeho zásluhou sa Slovensko zaraďuje do špičky európskej transplantačnej chirurgie pečene. Pri zákroku strávi v sále okolo pätnásť hodín.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí chirurgovia
Kategória:Osobnosti z Banskej Štiavnice
Kategória:Slovenskí lekári
Ferdinand Hanstat

**Ferdinand Hanstat** (Handstadt, Hanstatt) (* 3. november 1682, Banská Bystrica - † 20. november 1718, Špania Dolina) bol náboženský spisovateľ.

## Životopis
R. 1696 vstúpil do jezuitskej rehole. Študoval na kolégiu, filozofiu a teológiu na univerzite v Trnave. Krátko profesor na kolégiu v Trnave, magister novicov v Trenčíne, misionár na viacerých miestach. Počas morovej epidémie 1710 organizoval samaritánsku zdravotnú službu.

## Literatúra
* Slovenský biografický slovník

## Externé odkazy
* 

Kategória:Osobnosti z Banskej Bystrice
Kategória:Slovenskí spisovatelia
Štefan Hanus

**Štefan Hanus** (* 27. november 1905, Hriňová† 2. máj 1968, Sásová) bol slovenský dôstojník, príslušník protifašistického odboja, účastník SNP.

## Rodina
* otec Ján Hanus
* matka Anna rod. Luptáková
* dcéra Angela Hanusová-Houdková

## Životopis
Navštevoval odbornú kovorobnú školu v Banskej Bystrici (do 1926), v rokoch 19261930 študoval na Vyššej priemyselnej škole v Košiciach, do 1932 na Vojenskej kadetnej škole v Hraniciach na Morave. V rokoch 19331937 pracovník Krajského súdu v Košiciach, do 1939 poštového úradu v Krompachoch a v Poprade, od 1939 dôstojník z povolania, po odchode z armády pracovník dopravného podniku v Prahe a Pamätníka SNP v Nemeckej. Organizátor príprav SNP v Banskej Bystrici, člen dôstojníckej odbojovej organizácie Victoire a náčelník zbrojnej služby Hlavného štábu protivzdušnej obrany v Banskej Bystrici (pred SNP). Počas Povstania náčelník Hlavného štábu partizánskych oddielov, po ústupe SNP do hôr zajatý nacistami a väznený v koncentračných táboroch v Nemecku. Po oslobodení dôstojník ČSĽA.

## Ocenenie
* Roku 1945 vyznamenaný Radom SNP I. triedy a medailami
* Roku 1945 vyznamenaný Radom SNP I. triedy a pamätnými medailami

## Galéria

Súbor:Rozkaz_-_pochvalné_uznání.jpg|Pochvalné uznanie od gen. Goliana.
Major_Štefan_Hanus_s_rodinou_v_Praze.jpg|Štefan Hanus s rodinou v Prahe.


## Literatúra
* Slovenský biografický slovník

## Externé odkazy
* 

Kategória:Slovenské vojenské osobnosti
Kategória:Príslušníci Československej ľudovej armády
Kategória:Slovenskí organizátori partizánskeho boja
Kategória:Osobnosti SNP
Kategória:Osobnosti z Hriňovej
Ján Hanzel

**Ján Hanzel** (* 7. november 1935, Čierna Lehota† 4. november 2013, Banská Bystrica) bol slovenský architekt.

## Životopis
V roku 19541960 absolvoval štúdium na SVŠT v Bratislave, odbor architektúra a pozemné stavby. Pracoval v Stavoprojekte Košice ako projektant (19601961) a v Stavoprojekte Banská Bystrica ako vedúci projektant (19611999). Je autorom  architektonických stavieb v Banskej Bystrici (Stredná zdravotnícka škola, Krajská arbitráž (Fortnička), komplexu administratívnych budov (Slovenská pošta, budova AURIS (spoluautor). Je autorom urbanistického riešenia sídliska Rudlová-Sásová v Banskej Bystrici, sídliska Prievidza-Dlhá ul. a sídliska Zvolen-Sekier II. Medzi jeho ďalšie dila patrí Dom smútku (Prievidza, Handlová) a Kostol Sedembolestnej Panny Márie v Žiari nad Hronom.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí architekti
Kategória:Osobnosti z Čiernej Lehoty (okres Rožňava)
Pavol Hanzel

**Pavol Hanzel** (* 2. október 1949, Banská Bystrica) je vysokoškolský pedagóg.

## Životopis
V roku 1967 ukončil štúdium na Strednej všeobecnovzdelávacej škole v Banskej Bystrici, 1967-1972 odbor učiteľstvo pre  školy 2. cyklu, aprobácia matematika-deskriptívna geometria na PF UK v Bratislave, 1979 RNDr., 1983 CSc., 1986 doc., 2006 prof. Na Univerzite Mateja Bela v Banskej Bystrici od roku 1972. V súčasnosti je interným profesorom na katedre matematiky FPV UMB. Je garantom pre teóriu vyučovania matematiky, členom vedeckej rady FPV UMB, PF UMB, PF PU a FPV ŽU. V roku 1972-1984 pôsobil na Katedre matematiky Pedagogickej fak. v Banskej Bystrici, 1984-1992 vedúci Katedry matematiky, 1993-1999 dekan Pedagogickej fak. UMB v Banskej Bystrici, od 1999 prodekan Fakulty pre rozvoj Pedagogickej fak. UMB v  Banskej Bystrici. 

V rokoch 1994 až 1999 bol prezidentom Únie učiteľských fakúlt SR. Je členom a predsedom komisií pre štátne a rigorózne skúšky. Úspešne viedol ôsmych doktorandov, je členom dizertačných komisií, oponentom dizertačných prác, členom resp. oponentom pri habilitačnom konaní pre Teóriu vyučovania matematiky. 

Významnou mierou sa pričinil o vedecké poňatie nového smeru vo vzdelávaní e-learningu na Slovensku. Je autorom platformy elektronického vzdelávania na UMB a autorom viacerých elektronických kurzov z matematiky. Právom ho možno pokladať za zakladateľa nových foriem vzdelávania v príprave učiteľov matematiky pre 1. a 2. stupeň ZŠ. Pod jeho vedením sa vytvorila uznávaná skupina matematikov zaoberajúcich sa problematikou inovácií vo vyučovaní matematiky.

## Ocenenie
* Pamätná medaila Juraja Fándlyho za ústretovosť a spoluprácu pri ďalšom vzdelávaní občanov SR, 1997 Zlatá plaketa UMB

## Literatúra
* Who is Who v Slovenskej republike

## Externé odkazy
* 

Hanzel, Pavol
Jozef Hardonyi

**Jozef Hardonyi** (pôvodné priezvisko - Hardoník) (* cca 1863, Spiš - † 1948, Banská Štiavnica, Slovensko) bol organár.

## Životopis
Pochádzal zo Spiša, pôsobil ako organár, prestaval organ v rokokovom kostole v Brezne, Švedlári a v evanjelický kostole v Rožňave, ku koncu 19. storočia obnovil organársku tradíciu v Banskej Štiavnici. Na prelome 19. a 20. storočia pôsobil v Banskej Bystrici-Radvani (asi 1894). Neskôr pôsobil aj so synom v Banskej Bystrici, jeho dielňa zanikla (1944). Presťahoval sa k svojmu synovi do Banskej Štiavnice kde aj zomrel.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí výrobcovia organov
Kategória:Narodenia v 1863
Kategória:Úmrtia v 1948
Gašpar Hartman

**Gašpar Hartman** (*   Slovensko) je puškár.

## Životopis
Puškársky majster, známy nielen doma, ale aj v cudzine. V Banskej Bystrici pôsobil (30.-40. roky 16.stor.)

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Puškári
Robert Hardónyi

**Robert Hardónyi** (* 17. september 1930, Banská Bystrica) je slovenský filmový inžinier.

## Životopis
Roku 1954 absolvoval štúdium kamery na FAME v Prahe. Roku 1954 – 1958 technický riaditeľ Filmových laboratórií v Bratislave, potom zastával viaceré funkcie pri technike a výstavbe filmových ateliérov. V 60. rokoch pôsobil ako inštruktor filmovej  techniky v Havane. Podľa poviedky Karla Čapka napísal scenár a režíroval krátky hraný film Muž, ktorý vedel lietať  (1966). Autor odborných prác.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí filmoví technici
Kategória:Slovenskí filmoví režiséri
Kategória:Slovenskí filmoví scenáristi
Kategória:Osobnosti z Banskej Bystrice
Andrej Hanzlík

**Andrej Hanzlík** (* 19. október 1850, podľa rodnej matriky 29. október, Banská Bystrica-Radvaň – † 4. január 1931, Banská Bystrica) bol slovenský  právnik a verejný činiteľ.

## Životopis
Narodil sa v rodine hrebenára Andreja Hanzlíka a jeho manželky Zuzana rodenej Záhonovej. V rokoch 18701872 študoval právo v Prešove. Bol advokátsky koncipient vo Zvolene, advokát v Banskej Bystrici (1876), starosta Banskej Bystrice (1. novembra 1923 – 1. októbra 1927). Pričinil sa o výstavbu mnohých reprezentačných budov v meste. Bol prívrženec čechoslovakizmu a centralizmu.


Banská Bystrica - náhrobník - Andrej Hanzlík.jpg| Hrob Andreja Hanzlíka v Banskej Bystrici


## Iné projekty

## Literatúra
* Slovenský biografický slovník

## Externé odkazy
* Záznam o narodení a krste v matrike evanjelického cirkevného zboru v Radvani, riadok 71; v literatúre aj na náhrobku sa uvádza dátum narodenia 19. októbra, podľa rodnej matriky sa však narodil 29. októbra
* 

Kategória:Osobnosti z Radvane
Kategória:Slovenskí advokáti
Kategória:Slovenskí právnici
Kategória:Osobnosti Evanjelického kolégia v Prešove
František Haspra

**František Haspra** (* 26. jún 1900, Topoľčianky - † 22. júl 1989, Bojnice) bol rímskokatolícky kňaz, kapitulný vikár.

## Životopis
Študoval a maturoval na gymnáziu v Banskej Bystrici (1911-1919). Teológiu študoval v Olomouci a Prahe. Za kňaza bol vysvätený 8. júla 1923. Pôsobil vo viacerých mestách ako kaplán (Vrútky, Prievidza, Banská Bystrica). V Kremnici okrem kaplánskeho postu pôsobil aj ako profesor náboženstva na reálnom gymnáziu.  Po smrti Jána Decheta ho nitriansky biskup E. Nécsey vymenoval za ordinára Banskobystrického biskupstva s právomocami kapitulného vikára. Diecézu viedol až do nástupu nového biskupa, Jozefa Feranca, v roku 1973

Zomrel 22. júla 1989 v Bojniciach, pochovaný je v Topoľčiankach.

## Referencie
*  
* 

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1900
Kategória:Úmrtia v 1989
Kategória:Osobnosti z Topoľčianok
Kategória:Slovenskí rímskokatolícki kňazi
Jozef Hašto (podnikateľ)

**Jozef Hašto ** (* 11. marec 1911, New York, USA - † 27. apríl 1970, Banská Bystrica, Slovensko) bol  podnikateľ, obchodník, továrnik.

## Životopis
Narodil sa v USA, kde sa jeho rodičia vysťahovali za prácou. V roku 1922 spolu s vracajúcimi sa rodičmi prišiel na Slovensko. Rodičia kúpili gazdovstvo v Búči pri Štúrove. V roku 1938 rodinu brutálne napadli horthyovskí vojaci a vyhnali z gazdovstva. 

Po skončení meštianskej školy absolvoval Hašto baťovskú školu v Zlíne a zamestnal sa Erdöšovej obuvníckej továrni v Banskej Štiavnici. Majiteľ, ktorý počas druhej svetovej vojny emigroval do USA, ho požiadal o spravovanie svojej továrne a predajne s obuvou a textilom. Továreň prosperovala a zamestnávala okolo 50 pracovníkov. Hašto súčasne otvoril i predajne v Bratislave a Myjave.
 
V 50. rokoch sa rodina dostala do nemilosti vtedajšieho režimu. V roku 1958 bol Jozef Hašto odsúdený na 6 rokov väzenia a prepadnutie majetku v prospech československého štátu. Po návrate z väzenia bol plne rehabilitovaný. V Banskej Štiavnici bol Jozef Hašto známy ako úspešný podnikateľ, ktorý sa orientoval na kvalitu vo výrobe a čestnosť v obchode.

## Literatúra
* Kto bol kto v histórii Banskej Bystrice 12552000

## Externé odkazy
* Marián Lichner a kolektív, Osobnosti Banskej Štiavnice. Štúdio Harmony, s.r.o. Banská Bystrica 2006, strana 75, ISBN 80-89151-12-4
* 

Kategória:Slovenskí politickí väzni
Kategória:Slovenskí podnikatelia
Kategória:Slovenskí obchodníci
Kategória:Osobnosti z Banskej Štiavnice
Anton Hatiar

**Anton Hatiar** (* 30. január 1901, Ružomberok – † 3. júl 1984, Kováčová) bol lesný inžinier.

Jeho otec Jozef Hatiar, matka Anna rod. Kralovenská.

## Životopis
V roku 19121921 študoval na gymnáziu v Ružomberku, 19211926 na lesníckom odbore Vysokej školy zemědělskej v Brne, 1926 Ing. Asistent Správy mestských lesov v Košiciach, Třeboni, v roku 1930 taxátor, 19391945 a 19461951 vedúci taxačného oddelenia Riaditeľstva štátnych lesov v Banskej Bystrici (od roku 1946 pre celé územie Slovenska). Zakladateľ a organizátor hospodárskej úpravy lesov na Slovensku. Venoval sa vypracúvaniu lesných hospodárskych plánov. Vypracoval spôsob použitia leteckej snímky a fotogrametrie v lesnej taxácii. Spoluautor technickej príručky hospodárskej úpravy lesov. Autor smerníc a článkov v odborných časopisoch.

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Kategória:Absolventi Mendelovej univerzity v Brne
Alexander Havas

**Alexander Havas** z Gemera (* 5. máj 1822, Horná Mičiná – † 2. november 1894, Budapešť) bol archeológ, právnik.

## Životopis
Pochádzal zo zemianskej rodiny (gemerská vetva). Študoval na gymnáziu, právo v Egri a na univerzite v Budapešti, 1842 zložil advokátske skúšky. Úradník magistrátu v Pešti, tajomník námestníka miestodržiteľskej rady, radca Ministerstva kultúry a vzdelávania,  vedúci župného úradu a v iných štátnych a verejných funkciách. Roku 18481849 účastník maďarskej buržoáznej revolúcie, dobrovoľník. Funkcionár lesníckych a poľovníckych spolkov, prispieval do ich odborných časopisov. Venoval sa aj archeológii. Združil  archeológov a historikov, ktorých orientoval na prieskum rímskych pamiatok na území Budapešti, staral sa o finančné zabezpečenie výskumov. Priekopník bádania na rímskej lokalite Aquincum, výsledky publikoval v časopisoch a v ročenke, ktorú  redigoval. Zaoberal sa i maďarským pravekom a avarsko-slovanskou problematikou.

## Literatúra
* Slovenský biografický slovník

## Externé odkazy
* Záznam o narodení a krste v matrike vo farnosti Pohronská Polhora; pokrstený ako Ludovicus Alexander Carolus Michael Havas
* 

Kategória:Archeológovia
Kategória:Príslušníci zemianskeho stavu
Kategória:Osobnosti z Hornej Mičinej
Kategória:Uhorskí šľachtici
Kategória:Slovenskí šľachtici
Ignác Havas

**Ignác Havas** (* 7. júl 1803, Valaská - † 2. november 1887, Budapešť) bol  lekár.

## Rodina
* otec Ján Havas
* matka Juliana rod. Fodorová
* brat Jozef Havas 

## Životopis
Medicínu študoval na lekárskej fak. v Pešti, 1828 MUDr. Praktický lekár, úradný lekár Tolnianskej stolice a riaditeľ nemocnice v Szekszárde, od zač. 40. rokov 19. stor. súkromný lekár, začas prof. na univerzite v Pešti. Ako dobrý odborník si v Pešti vybudoval rozsiahlu klientelu. Zaslúžil sa o rozvoj zdravotníctva v Pešti, mest. radca, zúčastňoval sa na spoločenskom živote, 1873 vládny komisár pre zjednotenie Budína a Pešti, spoluzakladateľ a popredný člen Nár.  kasína. Okrem dizertácie napísal odborné práce z veterinárnej (boj proti dobytčiemu moru) i humánnej medicíny, niekoľkými článkami, najmä z veterinárnej medicíny, prispel do časopisov. V roku 1845-1846 dekan Lekárskej fak., kráľovský radca.

## Ocenenie
* Vyznamenaný Radom sv. Štefana

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 

Kategória:Slovenskí lekári
Kategória:Osobnosti z Valaskej
Jozef Havas

**Jozef Havas** (* 20. január 1796, Valaská - † 10. február 1878, Budapešť) bol slovenský právnik, podnikateľ.

## Životopis
Študoval na gymnáziu v Banskej Bystrici, filozofiu v Pešti, krátko teológiu na viedenskom Pázmaneu, právo na univerzite v Pešti, 1819 JUDr., 1820 získal advokátsky diplom. Od 1821 prednášal prirodzené právo, 1823 trestné právo, 1825-1831 rímske a trestné právo na peštianskej univerzite, od 1824 funkcionár peštianskej mestskej správy, ktorú zastupoval i na uhorskom sneme, 1848 vedúci odd. na ministerstve, po porážke revolúcie krátko správca budínskeho dištriktu, potom pôsobil v hospodárstve. Na svojich statkoch sa špecializoval na záhradníctvo a vinohradníctvo, pričom uplatňoval moderné postupy, ktoré si osvojil na študijných cestách po Francúzsku, Nemecku a Taliansku. Od 1852 predseda správnej rady Uhorskej obchodnej banky, akcionár viacerých podnikov (uhoľné bane, železničné spoločnosti, zbrojovka, cukrovar a i.). Funkcionár Zväzu priemyselníkov, Uhorského krajinského hospodárskeho spolku, 1858 predseda jeho vinohradníckeho, 1868 záhradníckeho odboru. Roku 1827-1831 dekan Právnickej fakulty univerzity v Pešti. Rodák zo Spišskej Teplice.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - pokrstený ako Joseph Calasantius Havass

Kategória:Slovenskí právnici
Kategória:Slovenskí podnikatelia
Kategória:Osobnosti z Valaskej
Ján Harvát

**Ján Harvát** (* 19. október 1924, Jasenie – † 24. september 1980, Banská Bystrica) bol robotník, funkcionár KSČ, politický pracovník.

## Rodina
* otec Ján Haraburda
* matka Anna rod. Medveďová 

## Životopis
V roku 19311936 vychodil ľud. školu, 19361939 meštiansku školu, 19391941 banícku školu v Zwartbergu (Belgicko), 19591962 študoval va Vysokej škole politickej pri ÚV KSČ v Prahe. V roku 19411944 robotník, resp. chemický laborant v  rafinérii v Dubovej, skladník v Aši, pracovník odd. priemyslu ÚV KSS v Bratislave, KV KSS v Prešove, od 1964 tajomník Stredoslov. KV KSS v Banskej Bystrici, 19641971 poslanec SNR. V roku 19301941 žil s rodičmi v Limburskej uhoľnej oblasti  v Belgicku, kde sa zúčastňoval na práci krajanských organizácií. Roku 1944 účastník protifašistického odboja, príslušník partizánskej brigády Jánošík, zajatý, do 1945 väznený v Neumünsteri v Nemecku. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Jasenia
Gabriel Haško

**Gabriel Haško** (* 24. september 1903, Slovensko† neznáme) je slovenský športový funkcionár, športovec.

## Životopis
Člen predsedníctva Zväzu ľadového hokeja v Prahe, Bratislave, rozhodca 1. hokejovej ligy ČSR, aktívny hráč (19221944). Funkcionár futbalového športu. Zakladateľ kanadského hokeja v Banskej Bystrici. Aktívny hokejový hráč v 20.30. rokoch 20. storočia najlepší hráč Banskej Bystrice a Slovenska. Predseda Pohronskej hokejovej župy v Banskej Bystrici. Člen výboru Stredoslovenskej futbalovej župy v Banskej Bystrici (19451950). Po odchode na dôchodku žil v Podbrezovej.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1903
Kategória:Slovenskí športoví funkcionári
Kategória:Slovenskí hokejisti
Jozef Havelka

**Jozef Havelka** (*   Slovensko) bol kníhtlačiar.

## Životopis
Majiteľ tlačiarne v Banskej Bystrici (od 1906), neskôr pracovala pod názvom J. Havelka a syn (1936-1949). Faktorom tlačiarne bol → Ondrej Žabka (1910-1916), neskôr ju mal v prenájme (1919-1924).
Tlačil periodikum Naše noviny.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Kníhtlačiari
Rudolf Hažlinský

**Rudolf Hažlinský** (Hazslinszky de Hazslin) (* 4. december 1869, Prešov – † 19. september 1914, Rožňava) bol slovenský pedagóg a historik.

Jeho otec bol Tomáš Hažlinský a matka Frederika rod. Jermyová.

## Životopis
Študoval na gymnáziu v Prešove, históriu a archívnictvo na univerzite v Budapešti, 1894 PhDr. Prof. gymnázia v Prešove, v Békescsabe, Banskej Bystrici, Rimavskej Sobote, Rožňave. Venoval sa najmä starším uhorským dejinám, prispieval do odborných časopisov a miestnej tlače.

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* Záznam o narodení a krste v matrike riadok 24 - evanjelická cirkev v Prešove; pokrstený ako Rudolf Károly Hazslinszkÿ
* 

Kategória:Osobnosti z Prešova
Kategória:Slovenskí pedagógovia
Kategória:Slovenskí historici
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Miroslav Hazucha

alt=Miro|náhľad|Miroslav Hazucha
**Miroslav Hazucha** (* 29. október 1944, Jablonica) je slovenský športový novinár, publicista a historik.

## Životopis
Študoval na Pedagogickej fakulte UK Bratislava so sídlom v Trnave (19641968). Športový novinár, publicista, historik, autor literatúry faktu v oblasti športu. Spočiatku učiteľ 19681970,  pracoval ako športový redaktor v redakcii denníka Smer v Banskej Bystrici 19701991,  v redakcii týždenníka Povex 19921995. Bol šéfredaktorom mesačníka Slovenská atletika (19992001). Od roku 1999 pôsobí ako športový redaktor v slobodnom podnikaní. Bol členom redakčnej rady mesačníka Atletika v Prahe (19771982) a predsedom redakčnej rady mesačníka Slovenská atletika (19992001). V súčasnosti je členom Slovenskej olympijskej akadémie (od 1993). Je aktívnym bežcom a propagátorom bežeckého hnutia a atletiky (od 1959) a zakladateľom a organizátorom medzinárodných atletických pretekov Záhorácka 20 v Borskom Mikuláši (od 1970). Buduje si osobný archív s históriou atletiky a športu (od 1954). Autor športových publikácií a okolo 10 000 príspevkov v tlači a v rozhlase.

## Ocenenie
* Komenského medaila (1974), Verejné uznanie za zásluhy o rozvoj čs. telesnej výchovy III.(1984) a II.(1989) stupňa, Čestné uznanie fair play Slovenského olympijského výboru (1999).

## Dielo
* Sto let sportovní chůze v Československu, Praha (1988) (spoluautor)
* Olympionici regiónu Banská Bystrica (1896 – 1994), Banská Bystrica (1994)
* Prvý olympionik Alojz Szokol, Banská Bystrica (1996)
* Olympijské hnutie na Slovensku, Bratislava (1996) (spoluautor)
* 100 rokov organizovanej atletiky na Slovensku, Bratislava (1997) (spoluautor)
* Chodecká perla, Borský Mikuláš (1999)
* Jablonica 1262 – 2002, Skalica (2002) (spoluautor)
* Najstarší v Európe, Košice (2004)
* 50 rokov atletiky v Slávii Trnava, Trnava (2006)
* ... úspešní 40 rokov, Banská Bystrica (2007)
* Láska Rudolfa Holzera – atletika, Bratislava (2007)
* Olympijská sláva, Banská Bystrica (2008)
* Športový príklad Dušana Čikela, Trenčín (2009)
* 100 rokov atletiky v Trnave, Trnava (2010)
* Inšpiroval generácie žiakov, Jablonica (2012)
* Atletická vášeň Róberta Rozima, Banská Bystrica (2015)
*50 rokov Záhoráckej dvadsiatky, Borský Mikuláš (2019)
*Slovenský bežecký klenot, Bratislava (2021)
*Slovenský Feidippides, Košice (2022) (spoluautor)
*Virtuóz v ringu Július Torma, Trnava (2022)
*Borský Mikuláš, Skalica (2022) (spoluautor)
*Storočie slovenských matatónov, Bratislava (2024)
*Vojtech Bukovský 1894-1963, Košice (2025)

## Literatúra
* Kto bol kto v Banskej Bystrici v roku 2001
* Osobnosti Banskej Bystrice na začiatku tretieho tisícročia, Banská Bystrica roku (2010)

## Externé odkazy
* 

Kategória:Osobnosti z Jablonice
Kategória:Slovenskí športoví novinári
Ján Hebler

**Ján Hebler** (* Slovensko) bol hudobník, hudobný skladateľ.

## Životopis
Hudobník a hudobný skladateľ pravdepodobne z Krupiny, neskôr pôsobil aj v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hudobníci
Kategória:Slovenskí hudobní skladatelia
Ján Heinzelius

**Ján Heinzelius**, tiež ** Heinsel, Hensel, Hanzel** (* Liptovský Mikuláš) bol slovenský filozof, náboženský spisovateľ, pedagóg.

## Rodina
* otec Martin Heinzelius
* brat Matej Heinzelius 

## Životopis
Po absolvovaní domácich škôl študoval v roku 1659-1660 na univerzite v Jene, magister. Roku 1661 konrektor, 1662-1668 rektor evanjelický gymnázia v Banskej Bystrici, zreorganizoval banskobystrické školské zákony, od roku 1668 člen mestskej rady. Roku 1661 zaviedol do vyučovania Komenského učebnice. Autor, resp. spoluautor filozoficko-teologických scholastických dišpút.

## Dielo
* *De Aristoteles cum scriptura sacra in illis, quae ex lumine naturae innotescumt, consensu et dissensu*, Jena roku 1660
* *Periculum logicum, de usu notiunum logicarum in mysteriis fedei...*, Levoča roku 1662
* *Sacra disquisitio de natura fidei justificae...*, Levoča roku 1667

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Slovenskí filozofi
Kategória:Slovenskí pedagógovia
Kategória:Slovenskí autori náučnej literatúry
Kategória:Osobnosti z Liptovského Mikuláša
Matej Heinzelius

**Matej Heinzelius**, tiež **Hanzel**, **Heitzelius**, **Henselius** (* Brezno) bol slovenský náboženský spisovateľ, pedagóg.

## Rodina
* otec Martin Heinzelius
* brat Ján Heinzelius 

## Životopis
Po ukončení domácich škôl študoval v roku 1656 na univerzite vo Frankfurte nad Odrou, roku 1658 v Jene, magister. Roku 1659 rektor evanjelickej školy v Brezne, 1666 farár v Brusne-Ondreji. Autor metafyzickej dišputy o vlastnostiach bytia, pojednania o prekladaní synoným.

## Dielo
* De natura affectionum in genere..., Levoča roku 1663
* Hoc est modus praedicandi synonumus, Levoča roku 1665

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Slovenskí pedagógovia
Kategória:Slovenskí publicisti
Kategória:Osobnosti z Brezna
Naďa Hejná

**Naďa Hejná** (rod. Pietrová; * 6. október 1906, Martin – † 8. február 1994, Štiavnička, pochovaná v Martine) bola slovenská herečka.

## Rodina
* otec Miloš Pietor
* matka Mária Pietrová 

## Životopis
Žila v Martine. Pôsobila ako členka Slovenského komorného divadla, Divadla SNP. Hrávala s ochotníkmi v Banskej Bystrici. Pracovníčka Slobodného slovenského vysielača v Banskej Bystrici (1944). Spolupracovala s rozhlasom, televíziou a filmom.

## Filmografia
* 1949: Katka 
* 1953: Pole neorané (Karabkuľa)
* 1958: V hodine dvanástej (Chladoňová)
* 1959: Dom na rázcestí (Kortanová)
* 1964: Prípad Barnabáš Kos (Ružičková)
* 1964: Senzi mama (tetka)
* 1965-67: Markéta Lazarová (pani Kateřina)
* 1970: Zločin slečny Bacilpýšky (Svoreňová)
* 1973: Očovské pastorále (matka Golianová)
* 1975: Nevěsta s nejkrásnějšíma očima (babička)
* 1976: Desať percent nádeje (starenka)
* 1976: Ružové sny (babka)
* 1977: Biela stužka v tvojich vlasoch (Slaninková)
* 1980: Nevěsta k zulíbání (babka)
* 1981: Vták nociar (stará žena)
* 1983: Mŕtvi učia živých (pani Herdová)
* 1983: Zbohom, sladké driemoty (babička)
* 1984: Oldřich a Božena (zaklínačka)
* 1985: Zabudnite na Mozarta (Salieriho matka)
* 1988: Štek (Nora Hradská)

## Pamiatky
* hrob na Národnom cintoríne v Martine

## Literatúra
* Kto bol kto v histórii Banskej Bystrice 12552000
* Vladimír Štefko: *Naďa Hejná*, Tatran, 1986,

## Externé odkazy
* 

Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Členovia Slovenského komorného divadla
Kategória:Osobnosti z Martina
Kategória:Pochovaní na Národnom cintoríne v Martine
Emil Helienek

**Emil Helienek** (* 26. september 1955, Čadca) je vysokoškolský pedagóg, ekonóm.

## Životopis
V roku 1974 ukončil Strednú hotelovú školu v Piešťanoch, 1979 Vysokú školu národohospodársku, Obchodnú fak. vo Varne  (Bulharsko), 1980-1984 Interná vedecká ašpirantúra na VSN vo Varne, úspešne obhájená pred Najvyšsou atestačnou komisiou  na Ekonomickej univerzite v Sofii (Bulharsko), 1987 Masarykova univerzita v Brne, 1993 Nottinghamská Trent Univerzita, titul MBA (Veľká Británia). Pracoval v riadiacich funkciách vo vysokoškolskom sektore, vrátane riaditeľa Domu  Zahraničných Stykov Ministerstva školstva SR. Od roku 1992 pôsobil na Nottinghamskej Trent University (Veľká Británia) ako vysokoškolský  pedagóg a neskôr ako garant vybraných medzinárodných študijných programov. Počas akademickej kariéry  vo Veľkej Británii prednášal na mnohých univerzitách v Európe a vo svete. Na Univerzite Mateja Bela v Banskej Bystrici pôsobí vo funkcii prorektora UMB pre medzinárodnú kooperáciu od 2. marca 2006, pričom na Ekonomickej fakulte UMB pôsobil v roku 
1979-1990.

## Literatúra
* UMB Banská Bystrica

## Externé odkazy
* 

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Osobnosti z Čadce
Kategória:Vyučujúci na Ekonomickej fakulte Univerzity Mateja Bela v Banskej Bystrici
Alexander Hell

**Alexander Hell** (* 24. február 1847, Banská Štiavnica – † 15. február 1877, Kremnica) bol slovenský pedagóg a botanik.

## Rodina
* otec Anton Hell
* matka Františka rod. Burešová 

## Životopis
Študoval na gymnáziu v Banskej Bystrici a v Budíne, 1865-1868 na univerzite v Pešti. Roku 1868 profesor prírodopisu na gymnáziu v Banskej Bystrici, v Trenčíne, od 1870 v Kremnici. Venoval sa prírodným vedám, prispieval do časopisov, vo výročnej správe gymnázia 1871 uverejnil štúdiu o kvetene Kremnice.

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1847
Kategória:Úmrtia v 1877
Kategória:Slovenskí pedagógovia
Kategória:Slovenskí botanici
Kategória:Slovenskí publicisti
Kategória:Osobnosti z Banskej Štiavnice
Pavol Herchl

**Pavol Herchl** (* 27. marec 1924, Banská Bystrica - † 2. august 1993, Banská Bystrica) bol  scénograf, výtvarník.

## Životopis
Absolvoval štúdium na Obchodnej akadémii v Banskej Bystrici (1945). Ako scénograf a výtvarník pôsobil v divadlách v Novom Jičíne, Zvolene a v Opave. Javiskový výtvarník spevohry DJGT v Banskej Bystrici (od roku 1955), šéf výpravy (1961-
1966).

## Literatúra
* *[[Encyklopédia dramatických umení Slovenska]]*

## Externé odkazy
* 

Herchl, Pavol
Herchl, Pavol
Adolf Anton Heinlein

**Adolf Anton Heinlein** (* 18. marec 1832, Banská Bystrica – † 29. december 1880, tamže) bol slovenský pedagóg.

## Životopis
Študoval na nižšom evanjelickom gymnáziu v Banskej Bystrici (od 1842). Stredoškolský učiteľ latinčiny a gréčtiny, matematiky a iných predmetov, v roku 1856-1880 profesor evanjelického gymnázia v Banskej Bystrici, v roku 1858-1863 jeho rektor. Pokladník úverovej banky v Banskej Bystrici. Venoval sa aj teologickej činnosti.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1832
Kategória:Úmrtia v 1880
Kategória:Slovenskí pedagógovia
Kategória:Osobnosti z Banskej Bystrice
Viera Hegerová

**Viera Hegerová** (* 9. október 1933, Banská Bystrica) je prekladateľka ruskej prózy, redaktorka.

## Životopis
Pochádza z učiteľskej rodiny. Detstvo strávila v Hornej Mičinej pri Banskej Bystrici. V roku 1952 maturovala na Gymnáziu Andreja Sládkoviča v B. Bystrici. V rokoch 1952 – 1957 absolvovala FiF UK v Bratislave, odbor ruština – slovenčina. V rokoch 1957 – 1965 pôsobila ako redaktorka vo vydavateľstve Tatran, v rokoch 1965 – 1990 redaktorka, vedúca redaktorka prekladovej prózy, zástupkyňa šéfredaktora vo vydavateľstve Slovenský spisovateľ. Redigovala edície SPKK (Spoločnosť priateľov krásnych kníh) a NST (Nová sovietska tvorba). Od roku 1990 je na dôchodku, naďalej externe rediguje pre vydavateľstvá. Popri redaktorskej a editorskej práci sa systematicky venovala prekladateľskej činnosti – preložila okolo 50 titulov ruskej klasickej i súčasnej beletrie (F. M. Dostojevskij, L. Leonov, J. Trifonov, V. Aksionov, B. Pasternak, B. Okudžava, D. Granin, V. Belov, A. Solženicyn a iní), vrátane literatúry pre deti (S. Michalkov, A. Nekrasov, V. Bianki, A. Žukovová, A. Beekmanová a i.). Prvé dva preklady (okrem Tolstého novely próza M. Žesťova Zlatý kruh, 1960) vyšli pod jej vtedajším menom V. Kapasná. Preklady kratších útvarov uverejňovala v literárnych mesačníkoch. Za preklady získala 8 cien a prémií vydavateľstiev a Literárneho fondu, naposledy (2007) Cenu Jána Hollého za preklad diela F. M. Dostojevského *[[Zločin a trest]]*. 

V oblasti publicistiky sa sústredila na problematiku prekladateľskej a vydavateľskej práce, v tomto smere spolupracovala s tlačou, televíziou a rozhlasom. Od roku 1991 je členkou Spolku slovenských spisovateľov.

## Dielo

### Preklady

* 1959 – Lev Nikolajevič Tolstoj: Smrť Ivana Iľjiča
* 1960 – Michail Žesťov: Zlatý kruh
* 1963 – Leonid Leonov: Zlodej
* 1967 – Fiodor Michajlovič Dostojevskij: Diablom posadnutí
* 1970 – Fiodor Michajlovič Dostojevskij: Strýčkov sen
* 1971 – Vasilij Belov: Riečne zákruty (spoluprekladateľka)
* 1976 – Bulat Šalvovič Okudžava: Chudák Avrosimov
* 1976 – Bulat Šalvovič Okudžava: Stretnutie s Bonapartom
* 1978 – Jurij Trifonov: Nekonečné hry
* 1979 – Vasilij Belov: Zo života Ivana Drynova
* 1989 – Bulat Šalvovič Okudžava: Šipovove dobrodružstvá
* 1991 – Boris Leonidovič Pasternak: Doktor Živago
* 2007 – Fiodor Michajlovič Dostojevskij: Zločin a trest

## Literatúra
* *[[Slovník slovenských spisovateľov 20. storočia]]*

## Referencie

## Externé odkazy
* 

Kategória:Slovenskí prekladatelia
Kategória:Laureáti Ceny Jána Hollého
Kategória:Osobnosti z Banskej Bystrice
Gustáv Herman

**Gustáv Herman** (* 18. august 1817, Banská Bystrica - † 7. február 1898, Levoča) bol  mecén, obchodník.

## Rodina
* otec Samuel Herman
* matka Žofia rod. Burianová 

## Životopis
Obchodník s koreninami v Banskej Štiavnici, v Budapešti, 1844-1866 v Levoči. Mecén školstva a zdravotníctva, založil základinu pri Ev. kultúrnom ústave v Levoči..

## Ocenenie
* Vyznamenaný Rytierskym krížom Františka Jozefa

## Literatúra
* Slovenský biografický slovník

## Externé odkazy
* 

Herman, Gustáv
Herman, Gustáv
Andrej Hermann

**Andrej Hermann** (* 28. február 1693, Banská Bystrica - † 11. máj 1764, Bratislava) bol  lekár.

## Rodina
* otec Andrej Hermann
* matka Zuzana rod. Sinapiusová 

## Životopis
Študoval na gymnáziu v Banskej Bystrici, kde sa učil i za lekárnika a navštevoval súkromnú lekársku školu → K.O.  Mollera, od 1715 študoval medicínu na lekárskej fak. univerzity v Halle, 1719 MUDr. Úradný lekár Novohradskej stolice,  osobný lekár kalocského arcibiskupa Imricha Čákiho, 1723 lekár v Bratislave, neskôr hlavný lekár Mošonskej stolice. Zaoberal sa analýzou liečivých vôd a prípravou niekt. druhov chemických liečiv. Robil laboratórne výskumy, pripravoval  kompozitá, kt. zavádzal do terapie. Jeden z najvýznamnejších chemiatrikov svojej doby na Slov. Svojmu švagrovi → M. Belovi pomáhal zbierať údaje o prírode Bratislavskej stolice, vlastnil bohatú zbierku minerálov Uhorska. Člen zahraničných  učených spoločností.

## Dielo
* Dissertatio inauguralis medica de fluxus haemorrhodailis provocatione, Halle roku 1719
* De usu et abusu nitri..., Halle roku 1721
* De nativo sale cathartico in fodonis Hungariae recens invento, Bratislava roku 1721

## Literatúra
* Slovenský biografický slovník

## Externé odkazy
* 

Kategória:Osobnosti z Banskej Bystrice
Kategória:Slovenskí lekári
Emanuel Hermann

**Emanuel Hermann** (Herman) (*  1852, Banská Bystrica - †  1898, Zvolen) bol  lekár.

## Životopis
Pôsobil vo Zvolene ako praktický lekár. Národovec a zberateľ ľudových piesní.

## Literatúra
* Kto bol kto v histórii Banskej Bystrice 12552000

## Externé odkazy
* 

Hermann, Emanuel (Herman)
Hermann, Emanuel (Herman)
Rudolf Herritz

**Rudolf Herritz** (* 18. apríl 1836, Slovensko - †  1901, ) bol  pivovarník.

## Rodina
* otec Alojz Herritz
* brat Július Herritz (1837-1869) 

## Životopis
Pivovarník v Banskej Bystrici, po smrti otca spoločne s bratom zveľaďovali rodinný pivovar. Po smrti brata Júliusa, sa stal jeho majiteľom. Neďaleko Kaplnky sv. Jána pod Urpínom vybudovali pivnice vhodné na uskladnenie piva (1867). Oženil sa s Vilmou, dcérou banskobystrického richtára Kazimíra Wachtlera (26. júna  1869). Člen bankového spolku v Banskej Bystrici (1876).

## Literatúra
* Kto bol kto v histórii Banskej Bystrice 12552000

## Externé odkazy
* 

Herritz, Rudolf (pôv. Hric)
Herritz, Rudolf (pôv. Hric)
Ladislav Hilár

**Ladislav Hilár** (* 12. október 1901, Banská Bystrica† 7. august 1973, tamže) bol slovenský lekár, hematológ a stomatológ.

## Životopis
Spočiatku pôsobil ako internista - hematológ, po doplnení vzdelania v Hamburgu sa stal stomatológom. V roku 1962 atestoval zo sociálneho lekárstva a stal sa metodológom.

Pôsobil v NsP KÚNZ v Banskej Bystrici (do 1973). Metodológ Okresného ústavu národného zdravia v Banskej Bystrici; predseda Spolku lekárov v Banskej Bystrici (po 1945). Elaborátom *Pokrokové tradície zdravotníctva v Banskej Bystrici* (rukopis), prispel k výskumu dejín lekárstva. Zaujímal sa o matematiku, fyziku a astronómiu. Ľudovej hvezdárni v Banskej Bystrici daroval teleskop. Člen Historického ústavu SAV.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí hematológovia
Kategória:Slovenskí stomatológovia
Kategória:Slovenskí lekári
Kategória:Osobnosti z Banskej Bystrice
Pavol Herman

**Pavol Herman** (* 4. január 1862, Zvolen – † 13. september 1936, Zvolen) bol náboženský publicista a rímskokatolícky kňaz. Pseudonym: Pustohradský

## Rodina
* otec Pavol Herman
* matka Anna rod. Knoppová 

## Životopis
Študoval na gymnáziu vo Zvolene a v Banskej Bystrici, kde absolvoval aj teológiu, 1885 vysvätený za kňaza. Rokuk. kaplán vo Veľkom Poli, v Šimovanoch, v Handlovej a i., 1889 v Brezne, 1890 v Banskej Bystrici, 1892 farár v Motyčkách, 19011926 duchovný slov. vysťahovalcov v USA, neskôr na Starých Horách, v Slovenskej Ľupči, v Detve a i., od 1929 duchovný v kláštore v Sládečkovciach, 1936 žil vo Zvolene. Ako farár na Motyčkách sa pod vplyvom A. Hlinku angažoval v slov.  klerikálnom hnutí. Prispieval do jeho tlače, v jeho duchu organizoval nár.-kult. podujatia, ľudovýchovu, družstvá. Pre nár.-kult. prácu bol prinútený emigrovať. V USA pracoval v krajanskom hnutí, podporoval boj za vytvorenie spoločného štátu Čechov a Slovákov. Po návrate z USA sa už verejne neangažoval. V publicistike sa zameral najmä na nábožensky motivované články, publicisticky pôsobil i v USA.

## Literatúra
* Slovenský biografický slovník

## Externé odkazy
* 

Kategória:Osobnosti zo Zvolena
Kategória:Slovenskí rímskokatolícki kňazi
Anton Július Hiray

**Anton Július Hiray** (Antonius Julianus) (* 17. február 1770, Nová Baňa - † 21. október 1842, Banská Štiavnica) bol hudobný skladateľ, regenschori.

## Rodina
* otec Ferdinand Hiray
* matka Františka Hirayová 

## Životopis
Narodil sa ako Antonius Julianus Hiraÿ 17. februára 1770. Trubačstvo sa vyučil v Banskej Bystrici. Trubačský majster, organista a regenschori kostola Nanebovzatie Panny Márie tzv . farského v Banskej Bystrici (1790-1820). Na počesť príchodu uhorského palatína do Banskej Bystrice zložil  Banskobystrický pochod (1798). Majiteľ domu č. 16 (tzv. Benického dom) na Námestí v Banskej Bystrici (od 19. februára 1805). Regenschori a  mestský kapelník v Banskej Štiavnici (1820-1842). Skladateľ ovplyvnený viedenskou,  nemeckou a talianskou hudbou, komponoval i svetské a tanečné skladby v štýle raného klasicizmu. Jeden z posledných predstaviteľov trubačskej tradície na Slovensku.

## Dielo
* Graduale Angelis suis in C; 
* Civitatis Neosoliensis Militare Marsch (Banskobystrický pochod - slávnostný pochod občanov mesta Banská Bystrica pre dva klarinety, 2 lesné rohy a 2 fagoty, 1798) 
* Tedeschi per il flauto traverso
* Tedeschi pre komorný orchester 1797
* Menuetti pre sláčikové trio
* Polonézy pre komorný orchester
* Ländlerische tänze pre komorný orchester

## Literatúra
* Slovenský biografický slovník
* Príbehy z minulosti Banskej Bystrice

## Zdroj
* Záznam o narodení a krste v matrike: https://familysearch.org/pal:/MM9.3.1/TH-1942-23411-284-62?cc=1554443

## Externé odkazy
* 

Kategória:Slovenskí hudobní skladatelia
Kategória:Narodenia v 1770
Kategória:Úmrtia v 1842

* Banskobystrický pochod v podaní dychovky Železiarne Podbrezová
Jozef Hlásnik

RSDr. **Jozef Hlásnik** (* 9. marec 1927, Bzenica-Bukovina – † 22. október 1984, Banská Bystrica) bol slovenský komunistický politik, funkcionár KSČ a politický pracovník.

## Rodina
* otec Jozef Hlásnik
* matka Anna rod. Janeková

## Životopis
V roku 19431945 študoval na Obchodnej škole vo Vrbovom, 19571960 na Vysokej škole politickej ÚV KSČ v Prahe, 1981 RSDr. Politický pracovník na viacerých miestach Slovenska. V roku 19601961 politický pracovník a 19611962 vedúci odd. KV KSS v Banskej Bystrici, 1981 podpredseda Stredosl. KNV v Banskej Bystrici, člen Kontrolnej a revíznej komisie KV KSS v Banskej Bystrici (1981).

Pochovaný je v Dolnom Kubíne.

## Ocenenie
* Roku 1970 Za zásluhy o výstavbu; 1977 Rad práce

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Bzenice
Kategória:Politici KSČ
Kategória:Absolventi Vysokej školy politickej ÚV KSČ
Ondrej Hlavatsek

**Ondrej Hlavatsek** (*   Levice) bol pedagóg.

## Životopis
Vyučoval náboženstvo, latinský a maďarský jazyk. Profesor (1876), dočasný (1879) a riadny rektor (1881-1885) na evanjelickom gymnáziu v Banskej Bystrici.

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Kategória:Slovenskí pedagógovia
Kategória:Osobnosti z Levíc
Ján Hlivai

**Ján Hlivai** (Hlivay) (* 14. júl 1720, Brezno – † 9. január 1759, Banská Bystrica) bol náboženský spisovateľ a evanjelický kňaz.

## Rodina
* otec Ján Hlivai
* matka Zuzana rod. Šmidelová 

## Životopis
Študoval na gymnáziách v Banskej Bystrici, v Levoči a Soprone, na univerzitách vo Wittenbergu a Jene. Roku 1747 konrektor a farár v Banskej Bystrici. Autor barokovej náboženskej dišputy, vydal prácu J. G. Örtela o príbuznosti jazykov,  osobitne maďarčiny s hebrejčinou.

## Dielo
* Exercitatio exegetica et gratuita operatorium in vineam Christi vocatorum mercede..., Wittenberg roku 1974
* Harmonia LL. orientis et occidentis speciatim Hungaricae cum Hebraea, Wittenberg roku 1946

## Literatúra
* Slovenský biografický slovník

## Externé odkazy
* 

Kategória:Evanjelickí kňazi
Kategória:Osobnosti z Brezna
Samuel Hlôška

**Samuel Hlôška** (* 16. november 1890, Pukanec – † 17. marec 1983, Banská Bystrica) bol slovenský banský inžinier.

## Životopis
Narodil sa 16. novembra 1890 v Pukanci ako syn Samuela Hlôšku a Kataríny rodenej Cibulkovej. V rokoch 19101914 študoval na Vysokej škole baníckej a lesníckej v Banskej Štiavnici.

Po začiatku prvej svetovej vojny nastúpil do rakúsko-uhorskej armády, v ktorej radoch v rokoch 1914 až 1915 bojoval ako frontový vojak. V roku 1915 padol na východnom fronte do zajatia, v ktorom zotrval do roku 1917. V rokoch 19181921 pôsobil v sovietskom Rusku.

Po návrate do Československa pokračoval v rokoch 19211922 v štúdiu v meste Příbram. Roku 1922 získal titul Ing. Od roku 1922 do roku 1927 pracoval ako banský odborník štátnych banských správ v Moste a v Banskej Bystrici ako zástupca riaditeľa a riaditeľ Handlovských uhoľných baní, oblastný riaditeľ podniku Bane a huty na Slovensku.

V roku 1951 začal pôsobiť ako vysokoškolský pedagóg. Od roku 1952 prednášal na Katedre baníctva Baníckej fakulty SVŠT. V roku 1951 prodekan Baníckej fakulty SVŠT. V rokoch 19521960 na Katedre inžinierskej geológie Fakulty geologicko-geografických vied UK prírodovedeckej Prírodovedeckej fakulty UK v Bratislave. V rokoch 19541956 dekan Fakulty geologicko-geografických vied UK, 19531954 prodekan Geologicko-geografickej fakulty UK v Bratislave.

Bol popredný odborník v hlbinnom vŕtaní a inžiniersko-geologických prieskumoch. Autor monografií, odborných príručiek a vysokoškolských učebníc.

## Významné publikácie
* *Slovenské baníctvo vo výstavbe republiky.*, Bratislava roku 1947
* *Ako správne riešiť vetranie v baniach.*, Bratislava roku 1954

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 45 – evanjelická farnosť; pokrstený ako Sámuel Hloska

Kategória:Slovenskí geológovia
Kategória:Slovenskí banskí inžinieri
Kategória:Slovenskí vysokoškolskí pedagógovia
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Pukanca